钦定古今图书集成/明伦汇编/闺媛典/第036卷 > 宋赐春妻方氏
## 钦定古今图书集成/明伦汇编/闺媛典/第036卷 > 宋赐春妻方氏

按《钱塘县志》：“方氏，歙人。年十四，归邑人宋赐春。温恭
淑慎，事姑许以孝称。崇祯元年，赐春始徙家于钱塘。
姑得奇疾，几不治，方嘿祷五祀，请以身代，脔左臂和
羹以进，三匕而疾良已，由是姑复生三年。已而赐春
疾几死，方复刲左臂以饮，赐春亦愈。方有子四人，长
世杰，次世贤，次世彪，次世荣。赐春病方剧，时杰、贤、荣”
各剜左右臂以救，贤得病，彪亦割股以活之。兄兄、弟
弟四人，创痕宛然，皆母德之验也。